《饯孙复斋赴南雄同知》
元代·卢琦

闻说刺桐城外道，使君七日赴南雄。枫宸锡命黄金带，荔浦飘香绕玉骢。

剑拂洛桥涛泊岸，驿经庾岭树连空。山中五月畬田熟，海上诸州水道通。

幽涧昼飞椰叶雨，寒潮夜渡鳄鱼风。绿林处处归民伍，皂盖时时谒学宫。

定有诸生师柳子，莫将循吏让文翁。化行稚耄讴歌起，讼简宾僚笑咏同。

千里相思明月夕，新题遥寄海云东。

作者简介：卢琦（1306～1362年），字希韩，号奎峰、立斋，惠安后龙峰尾（今属泉州市泉港区）人。他又是元代一位大诗人，为元末闽中文学四大名士之一，著有《奎峰文集》10卷、《诗集》12卷，《四库总目》传于世。《惠安县志》评价其诗“出元代三十大家之上”。